recursal/SuperWikiNEXT-32B huggingface dataset:
Η **Μπάρμπαρα Χολ Παρτί** (*Barbara Hall Partee*), γεννημένη στις 23 Ιουνίου 1940 στο Ίγκλγουντ του Νιου Τζέρσεϊ, είναι καθηγήτρια Γλωσσολογίας και Φιλοσοφίας στο Κολλέγιο Άμχερστ της Μασαχουσέτης. Είναι μια από τους ιδρυτές της σύγχρονης τυπικής σημασιολογίας. Μέσα από την επαφή της με το φιλόσοφο και επιστήμονα της λογικής Ρίτσαρντ Μόνταγκιου κατά τη δεκαετία του 1970, οι έρευνες πάνω στην παραγωγική γλωσσολογία (generative grammar, generative linguistics) και στην τυπική αναλυτική φιλοσοφία συνέκλιναν. Έγινε ευρύτερα γνωστή αυτήν την προσέγγιση στη σημασιολογία των φυσικών γλωσσών ανάμεσα στους γλωσσολόγους, ειδικά σε μια εποχή που το πεδίο χαρακτηριζόταν από διενέξεις σχετικά με την Παραγωγική Σημασιολογία (Generative Semantics).

Τα τελευταία χρόνια ενδιαφέρεται για ένα νέο είδος διανοητικής σύνθεσης--δημιουργώντας συνδέσεις με την παράδοση της λεξιλογικής σημασιολογικής έρευνας όπως έχει ήδη εφαρμοστεί στη Ρωσία.

Βραβεία
-------

Οι τιμές που έχει λάβει περιλαμβάνουν την προεδρία της Γλωσσολογικής Κοινότητας της Αμερικής (Linguistic Society of America) το 1986, επίτιμα διδακτορικά από το Κολέγιο Swarthmore το 1989, το Πανεπιστήμιο Charles της Πράγας το 1992 και το Copenhagen Business School το 2005, εκλογή στην Αμερικανική Ακαδημία Τεχνών και Επιστημών το 1984 και στην Εθνική Ακαδημία Επιστημών των Ηνωμένων Πολιτειών το 1989. Το 1992 έλαβε το Max-Planck-Forschungspreis (*ερευνητικό βραβείο της Max Planck Society*, μαζί με τον Hans Kamp).

Παραπομπές
----------

1. ↑  (Αγγλικά) *SNAC*. w6ns4nkn. Ανακτήθηκε στις 9  Οκτωβρίου 2017.

Εξωτερικοί σύνδεσμοι
--------------------

* Η ιστοσελίδα της Μπάρμπαρα Παρτί (Αγγλικά)
* Barbara H. Partee: *Reflections of a formal semanticist as of Feb 2005.* (an extended version of the introductory essay in Barbara H. Partee: *Compositionality in Formal Semantics: Selected Papers of Barbara Partee.* Blackwell Publishers, Oxford, 2004.) (Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 34496044
* LCCN: n86056619
* ISNI: 0000 0001 0856 4984
* ORCID: 0000-0002-5252-7010
* GND: 132229129
* SELIBR: 82698
* SUDOC: 030106990
* BNF: cb121589153 (data)
* ResearcherID: N-9621-2014
* MGP: 116310
* NKC: zcu2011658602

 |

 |
Η **Βερτρούδη**, γαλλ.: *Bertrude, comtesse de Vermandois*, (περί το 582 – 618 ή 619) ήταν κόμισσα του Βερμαντουά και με τον γάμο της έγινε βασίλισσα των Φράγκων από το 613 έως το 618. Ήταν παντρεμένη με τον Χλοτάριο Β'.

Βιογραφία
---------

Η προέλευσή της είναι αβέβαιη και ανεπιβεβαίωτη. Ωστόσο, είναι γνωστό ότι ο μαγιορδόμος του παλατιού Eρχινοάλδ ήταν εξάδελφος του βασιλιά Δαγοβέρτ Α΄ μέσω της μητέρας του, καθιστώντας αυτήν αδελφή της Αγ. Γερβέργας και, επομένως, κόρη του Ριχομέρ και της Αγ. Γερτρούδης τού Αμάζ (Hamage). Επειδή ο Χλοτάριος Β΄ είχε τρεις συζύγους (τις Χαλδετρούδη, Bερτρούδη και Σιχίλδη)  και δεν είναι γνωστό ποια ήταν η μητέρα των γιων του Δαγοβέρτ Α΄ και Χαριβέρτ Α΄, δεν είναι σαφές ότι αυτή η κόρη του Ριχομέρ ήταν η Bερτρούδη. Είναι επίσης πιθανό, η Bερτρούδη να ήταν κόρη του Βάγκον Β΄.

Σύμφωνα με το *Chronique du Pseudo-Frédégaire*, η Bερτρούδη αγαπούσε ειλικρινά τον Χλοτάριο Β΄. Την περιέγραψαν και ως δημοφιλή βασίλισσα. Αναφέρεται ότι αποκάλυψε -και απέτρεψε- μία απόπειρα συνωμοσίας από τον Βουργουνδό Αλήθηο, ο οποίος σχεδίαζε να σκοτώσει τον Χλοτάριο Β΄ και να αναγκάσει την Βερτρούδη να τον παντρευτεί. 

Η Bερτρούδη απεβίωσε κατά το 35ο έτος της βασιλείας του Χλοτάριου Β΄, είτε το 618 είτε το 619. Η κόρη τους λεγόταν Βέρθα.

Βιβλιογραφικές αναφορές
-----------------------

1. 1 2 3 4 5  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 94-96. ISBN-13 978-2-9501509-3-6. ISBN-10 2-9501509-3-4.
2. ↑  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. ISBN-13 978-2-9501509-3-6. ISBN-10 2-9501509-3-4.
3. ↑  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 99. ISBN-13 978-2-9501509-3-6. ISBN-10 2-9501509-3-4.
4. ↑  *Chronicle of Fredegar*
5. 1 2  Bush, Annie Forbes. *Memoirs of the Queens of France*, Parry & Macmillan, 1854, p. 59 *Αυτό το λήμμα περιλαμβάνει κείμενο από αυτή την πηγή, που είναι κοινό κτήμα.*

* Κρίστιαν Σετιπάνι. *Les Ancêtres de Charlemagne*, 1989.(ISBN 2-906483-28-1) .
* 2-86594-042-Χ
Ο **Μπάρνιμ ΣΤ΄**, γερμ. Barnim VI (π. 1365 - 22 Σεπτεμβρίου 1405) από τον Οίκο των Γκρίφφινς ήταν δούκας της Πομερανίας-Βόλγκαστ (1394-1405). Ο 2ος εξάδελφός του Έρικ δούκας της Πομερανίας-Στολπ έγινε βασιλιάς της Δανίας-Σουηδίας-Νορβηγίας.

Βιογραφία
---------

Ήταν ο πρωτότοκος γιος τού Βάρτισλαβ ΣΤ΄ δούκα της Πομερανίας-Βόλγκαστ και της Άννας, κόρης τού Ιωάννη Α΄ δούκα τού Μεκλεμβούργου-Στάργκαρτ.

Έγινε γνωστός για τη συμμετοχή του σε πειρατεία: ανήγειρε ένα φρούριο για το σκοπό αυτό στο Άρενσοοπ, αλλά το 1395 καταστράφηκε από το Ροστόκ. Επέτρεψε στους Αδελφούς Βίκτουαλ, μία πειρατική οργάνωση που επετίθετο σε πλοία της Χανσεατικής Ένωσης στη Βαλτική, να χρησιμοποιούν τον ποταμό Πέενε ως καταφύγιο τον χειμώνα και τον κόλπο Γράιφσβαλτ ως βάση. Σε μία αποστολή του συνελήφθη στο λιμάνι της Κοπεγχάγης από τη Χανσεατική Ένωση. Το 1398 υπέγραψε συμφωνία με το Τευτονικό Τάγμα για να μην υποστηρίζει πια τους Βίκτουαλ. Βοήθησε τους δούκες τού Μεκλεμβούργου-Βέρλε το διάστημα 1400-1403 στις εκστρατείες τους εναντίον της Λυβέκης· ο ίδιος τραυματίστηκε στις πύλες της πόλης.

Το 1405 επήλθε επιδημία πανώλης και για να την αποφύγει ξεκίνησε για προσκύνημα στο Κεντς τού Μπάρτ, αλλά απεβίωσε προς το Πύτνιτς (νυν Ρίμπνιτς-Ντάμγκαρτεν). Τάφηκε στο Κεντς, όπου τοποθετήθηκε ένα μεγάλο ξύλινο άγαλμά του.

Οικογένεια
----------

Νυμφεύτηκε τη Βερόνικα των Χοεντσόλλερν, κόρη τού Φρειδερίκου Ε΄ μπουργκράβου τη Νυρεμβέργης και είχε τέκνα:

* Μπάρνιμ Ζ΄ 1390-1450, δούκας της Πομερανίας-Βόλγκαστ.
* Βάρτισλαβ Θ΄ π. 1400-1457, δούκας της Πομερανίας-Βόλγκαστ.

Πηγές
-----

* Werner Buchholz (ed.), Pommern, Siedler, 1999, p.147 ISBN 3-88680-272-8

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81682640
* GND: 137500157

 |

 |
Οι **Outlaws** ήταν βρετανικό συγκρότημα της ροκ και τζαζ μουσικής σκηνής, το οποίο έδρασε από το 1960 ως το 1965. Από τη σύνθεση του συγκροτήματος πέρασαν κατά καιρούς οι Ρίτσι Μπλάκμορ Τσας Χότζες, Κεν Λούντγκρεν, Μικ Άντεργουντ, Ρέτζιναλντ Χώκινς και άλλοι. Στα πρώτα τους χρόνια, ηχογράφησαν τρεις επιτυχίες του Μάικ Μπέρι, οι οποίες ανέβηκαν στα τσαρτ της Μεγάλης Βρετανίας.  

Το συγκεκριμένο συγκρότημα έπαιζε μόνο ορχηστρικές συνθέσεις και δεν είχε τραγουδιστή. Η πρώτη τους ηχογράφηση ήταν στο "*Set Me Free*" του Μάικ Μπέρι, σαν συγκρότημα του παραγωγού Τζο Μηκ, το 1960. Το 1963 εμφανίστηκαν στην ταινία "*Live it Up*" με τον Στηβ Μάριοτ, ενώ γνώρισαν δύο μικρές επιτυχίες, με τα τραγούδια "*Swingin' Low*" και "*Ambush*" τα οποία ανέβηκαν στο βρετανικό Top-50. Το 1961 κυκλοφόρησε το μοναδικό τους άλμπουμ, το ορχηστρικό "*Dream of the West*".  

Η μεγαλύτερη σε διάρκεια, γραμμή μελών του συγκροτήματος περιελάμβανε τον Μικ Άντεργουντ και τον Ρίτσι Μπλάκμορ, τον Τσας Χότζες και τον Κεν Λούτνγκρεν. Αυτή η σύνθεση ηχογράφησε έξι σινγκλ από τον Ιανουάριο του 1963 μέχρι τον Απρίλιο του 1964.  

Τελευταία τους κυκλοφορία ήταν το τραγούδι "*Don't Cry*", τον Φεβρουάριο του 1965.

Δισκογραφία
-----------

### Άλμπουμ

* *Dream of the West* - 1961

### Σινγκλ

* *Swingin' Low* (1961)
* *Ambush* (1961)
* *Valley of the Sioux* (1961)
* *Ku-Pow!* (1962)
* *Sioux Serenade* (1962)
* *Poppin' Medley Part 1/2* (1963)
* *Return of The Outlaws* (1963)
* *That Set the Wild West Free* (1963)
* *The Bike Beat 1* (1964)
* *Law and Order* (1963)
* *Keep a Knockin'*  (1964)
* *Don't Cry* (1965)

Πηγές
-----

* Χρονολόγιο των Outlaws
* Allmusic
Η βουλγαρική βάση το 2012
Η **Βάση του Αγίου Κλήμη της Αχρίδας** (βουλγαρικά: База Св. Климент Охридски, *Μπάζα Σβετή Κλίμεντ Οχρίντσκι*) είναι βάση της Βουλγαρίας στην ανταρκτική επί της νήσου Λίβινγκστον στους Νήσους των Νοτίων Σέτλαντ.

Η βάση ήταν αρχικά γνωστή ως *Πανεπιστημιακό Καταφύγιο της Σόφιας* ή *Βάση Αίμου*‎ Το 1993 μετονομάστηκε λαμβάνοντας το όνομά της από τον βούλγαρο λόγιο και άγιο του 9ου και 10ου αιώνα Κλήμη της Αχρίδας,. Η ονομασία συχνά συντομεύεται από τους μη Βούλγαρους σε Ohridski Base (Βάση Αχρίδας ή Βάση Οχρίδας).

Παραπομπές
----------

1. ↑  L. Ivanov. General Geography and History of Livingston Island. In: *Bulgarian Antarctic Research: A Synthesis*. Eds. C. Pimpirev and N. Chipev. Sofia: St. Kliment Ohridski University Press, 2015. σσ. 17-28. (ISBN 978-954-07-3939-7)
2. ↑  St. Kliment Ohridski Base. SCAR Σύνθετο Ανταρκτικό Γεωγραφικό Λεξικό.
3. ↑  Ohridski Station. SCAR Σύνθετο Ανταρκτικό Γεωγραφικό Λεξικό
Ο εθνικός ύμνος της χώρας Άγιος Βικέντιος και Γρεναδίνες είναι το **Saint Vincent, land so beautiful** (Γη του Αγίου Βικεντίου, που είσαι τόσο ωραία). Έλαβε το όνομά του από τις πρώτες λέξεις με τις οποίες ξεκινά το τραγούδι.

Η χώρα καθιέρωσε το τραγούδι αυτό ως εθνικό ύμνο το 1979, ταυτόχρονα με την ανεξαρτησία της. Συνθέτης του ύμνου είναι ο Joel Bertram Miguel και τους στίχους έγραψε ο Phyllis Joyce McClean Punnett.

Στίχοι στα αγγλικά
------------------

*Κουπλέ I:*

Saint Vincent, land so beautiful,
With joyful hearts we pledge to thee.
Our loyalty and love and vow to keep you ever free.
*Ρεφρέν:*

Whate'er the future brings.
Our faith will keep us true.
May peace reign from shore to shore,
And God bless and keep us too.
*Κουπλέ II:*

Hairoun, our fair and blessed isle
Your mountains high, so clear and green
Are home to me, though I may stray
A haven calm serene
*Κουπλέ III:*

Our little sister islands are,
Those gems, the lovely Grenadines.
Upon their seas of golden sand,
The sunshine ever beams.

Μετάφραση στα ελληνικά
----------------------

*Κουπλέ I:*

Γη του Αγίου Βικεντίου, που είσαι τόσο ωραία,
Με τις εύθυμες καρδιές που υποσχόμαστε να έχουμε
Με πίστη και αγάπη ορκιζόμαστε να σε κρατήσουμε ελεύθερη για πάντα.
*Ρεφρέν:*

Ό, τι κι αν γίνει στο μέλλον.
Η πίστη μας θα μας κρατήσει αληθινούς.
Είθε να βασιλεύσει η ειρήνη από ακτή σε ακτή,
Και ο θεός να μας ευλογεί και να μας φυλάξει επίσης.
*Κουπλέ II:*

Χαίρε, ωραίο και ευλογημένο νησί
Τα ψηλά βουνά σου, τόσο καθάρια και πράσινα
Είναι πατρίδα μου, παρόλο που ίσως είμαι αδέσποτος
Ένας παράδεισος ήρεμος και καθαρός
*Κουπλέ III:*

Τα μικρά αδερφικά νησιά μας είναι,
Αυτοί οι πολύτιμοι λίθοι,οι αγαπημένες Γρεναδίνες.
Πάνω από τις θάλασσές τους με τη χρυσή άμμο
Πάντοτε ο ήλιος λάμπει.

Παραπομπές
----------

1. ↑  Encyclopedia of Nations

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικοί ύμνοι της Βόρειας Αμερικής |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| Ανεξάρτητα Κράτη | 
* Αγία Λουκία
* Άγιος Βικέντιος και Γρεναδίνες
* Άγιος Χριστόφορος και Νέβις
* Αϊτή
* Αντίγκουα και Μπαρμπούντα
* Γουατεμάλα
* Γρενάδα
* Δομινικανή Δημοκρατία
* Ελ Σαλβαδόρ
* Ηνωμένες Πολιτείες
* Καναδάς
* Κολομβία1
* Κόστα Ρίκα
* Κούβα
* Μεξικό
* Μπαρμπάντος
* Μπαχάμες
* Μπελίζ
* Νικαράγουα
* Δομινίκα
* Ονδούρα
* Παναμάς
* Τζαμάικα
* Τρινιντάντ και Τομπάγκο
 |
|  |
| Εξαρτημένα εδάφη | 

|  |  |
| --- | --- |
| Δανία | 
Γροιλανδία |
|  |
| Γαλλία | 
* Άγιος Βαρθολομαίος
* Άγιος Μαρτίνος
* Γουαδελούπη
* Μαρτινίκα
* Σαιν Πιερ και Μικελόν
 |
|  |
| Ολλανδία | 
* Άγιος Μαρτίνος
* Αρούμπα
* Κουρασάο
* Μποναίρ
* Σάμπα
 |
|  |
| Ηνωμένο Βασίλειο | 
* Ανγκουίλα
* Βερμούδες
* Βρετανικές Παρθένοι Νήσοι
* Μοντσερράτ. Νησιά Κέιμαν. Νήσοι Τερκς και Κέικος
 |
|  |
| Ηνωμένες Πολιτείες | 
* Αμερικανικές Παρθένοι Νήσοι
* Πουέρτο Ρίκο
 |

 |
|  |
| 
1 Τμήμα της Βόρειας Αμερικής αποτελεί η νησιωτική Επαρχία της Κολομβίας του Αγίου Ανδρέα και Πρόνοιας. |

 |
|  |
| --- |
| Μέρος της σειράς του |
| Εραλδικού επιτεύγματος |
| 
Συμβατικά στοιχεία του θυρεού |
| 

 Ασπίδα 
 Άνω λωρίδα 
 Πεδίο 
 (Βάμμα) 
 Χώρισμα 
 Υποστηρικτής 
 Υποστηρικτής 
 Σύνθημα 
 Κορυφή 
 Στεφάνι 
 Μανδύας 
 Περικεφαλαία 
 Κορώνα 
 Βάση 
 Τάγμα 
Τμήμα
Κοινά στοιχεία
 Ρητό 
 Dexter 
 Sinister 
 *(δεξιά)* 
 *(αριστερά)* 
Θυρεός

 |
| Portal icon Πύλη Εραλδική  |
| π • σ • ε
 |

Στην εραλδική, η **βάση**, είναι ένα σχέδιο το οποίο τοποθετείται κάτω από την ασπίδα. Είναι συνήθως ένα τοπίο, (όπως ένα βουνό ή βράχια), ένα χρυσό βάθρο ή ακόμα και ένα κομμάτι μάρμαρο στο οποίο πατούν και στηρίζονται οι υποστηρικτές.

Φόντο
-----

Όταν υπάρχουν υποστηρικτές πρέπει να υπάρχει και μία βάση. Πολλές φορές η βάση είναι διακοσμημένη με άνθη. Η βάση, όπως και οι υποστηρικτές απεικονίζει κάποιο χαρακτηριστικό τοπίο και άνθη της περιοχής του φορέα. Αν η βάση εμπεριέχεται στον θυρεό, τότε αποτελεί αναπόσπαστο μέρος του. Εάν όμως δεν υφίσταται κάποιου είδους βάση στον θυρεό, τότε είναι στην ευχέρεια του καλλιτέχνη αν θα την συμπεριλάβει ή όχι. Στο Εθνόσημο της Αυστραλίας η βάση απεικονίζει συνήθως την *Acacia pycnantha*, το εθνικό λουλούδι. Θα ήταν αποδεκτό να παραλειφθεί το άνθος ή να αντικαταστεθεί με κάτι άλλο, καθώς δεν αποτελεί μέρος του θυρεού.

Παραδείγματα
------------

* Ένα θαλάσσιο σκηνικό στο πρώην Εθνόσημο της Μάλτας.Ένα **θαλάσσιο σκηνικό** στο πρώην Εθνόσημο της Μάλτας.
* Μία βάση mount vert στον θυρεό της Πριγκίπισσας Άννας του Ηνωμένου Βασιλείου.Μία βάση ***mount vert*** στον θυρεό της Πριγκίπισσας Άννας του Ηνωμένου Βασιλείου.
* Μία βάση κλαδιών το 1915, στο Εθνόσημο της Αυστρουγγαρίας.Μία βάση **κλαδιών** το 1915, στο Εθνόσημο της Αυστρουγγαρίας.
* Μία βάση συννέφου στον Θυρεό του Βασιλείου της Γαλλίας.Μία βάση **συννέφου** στον Θυρεό του Βασιλείου της Γαλλίας.

Παραπομπές
----------

1. ↑  *Εραλδικά σύμβολα και διάσημα του Βασιλείου της Ελλάδος*, Ανδρέας Μέγκος, σελ. 34
2. ↑  Woodcock & Robinson 1990, σελ. 106.
3. ↑  Fox-Davies 1909, σελ. 444.
4. ↑  Fox-Davies 1909, σελ. 441.
Με την ελληνική δημώδη ονομασία **αφορεσμένος κάβος** φέρεται η επικίνδυνη άκρα, ακρωτήριο, της Κρήτης που αποτελεί το βορειοδυτικό άκρο του κόλπου του Μιραμπέλου.

Ενώ επίσημη ονομασία του ακρωτηρίου από την ελληνική Υδρογραφική Υπηρεσία είναι "Ακρωτήριο Άγιος Ιωάννης" παρά ταύτα έχει επικρατήσει η κοινή (δημώδης) ονομασία ακόμα και σε ξένους πλοηγούς. Πρόκειται πράγματι για επικίνδυνο ακρωτήριο λόγω συστροφής των κυμάτων που παρατηρούνται πλησίον αυτού, ένεκα του μεγάλου βάθους περίπου 300 πόδια. Επί του ακρωτηρίου φέρεται ομώνυμος φάρος.

Πηγές
-----

* Εγκυκλοπαίδεια *Πάπυρος Larousse Britannica* τομ. 1ος, σελ. 409.
* *Mediterranian Pilot*, Vol. IV (1955), p. 65.
Το **Range Rover Classic** είναι μια σειρά 4x4, μεσαίου μεγέθους SUV που κατασκευάστηκε από τον Ιούλιο του 1969 έως τον Ιανουάριο του 1996, αρχικά από το τμήμα Rover (αργότερα Land Rover) της βρετανικής Leyland και, μεταγενέστερα, από το όμιλο Rover Group. Η πρώτη γενιά οχημάτων που παρήχθησαν με το όνομα **Range Rover**, κατασκευάστηκε αποκλειστικά ως 2-πορτο μοντέλο για τα πρώτα 11 χρόνια, έως ότου ένα 4-πορτο προστέθηκε στην παλέτα το 1981. Η 2-πορτη έκδοση παρέμεινε διαθέσιμη έως το 1994, το έτος που μπήκε στην παραγωγή η δεύτερη γενιά του μοντέλου. Εκείνη την εποχή, η Land Rover μετονόμασε το αρχικό Range Rover με τον πρόσφατα, τότε, επινοημένο όρο «Range Rover Classic», για να το ξεχωρίσει από τον διάδοχό του P38A, όταν τα δύο μοντέλα κατασκευάζονταν παράλληλα, και εφάρμοσαν το όνομα αναδρομικά σε όλα τα Range Rover πρώτης γενιάς.

Αν και το Range Rover Classic αντικαταστάθηκε επίσημα από τη δεύτερη γενιά Range Rover, ξεκινώντας από το 1994, τόσο ο διάδοχος όσο και η πιο προσιτή πρώτη και δεύτερη γενιά του Land Rover Discovery βασίζονταν σε μεγάλο βαθμό στο αρχικό πλαίσιο του Range Rover, το σύστημα 4-κίνησης και το αμάξωμα, τα οποία διατηρήθηκαν μέχρι και την τρίτη γενιά του Discovery, που έφτασε μέχρι και το 2004.

Παραπομπές
----------

1. ↑  Range Rover Dateline, www.rovertrax.com
Η **Βαρβάρα**, γερμ. Barbara von Pfalz-Zweibrücken-Neuburg (27 Ιουλίου 1559 - 5 Μαρτίου 1618) από τον Οίκο του Βίττελσμπαχ ήταν κόρη του δούκα του Παλατινάτου-Τσβάιμπρυκεν και με τον γάμο της έγινε κόμισσα του Έτινγκεν-Έτινγκεν.

Γεννήθηκε στο Νόιμπουργκ. Παντρεύτηκε τον Γοδεφρείδο, κόμη του Έτινγκεν-Έτινγκεν και ήταν η δεύτερη σύζυγός του· η προίκα της ήταν 14.000 γκίλντερς. Η Βαρβάρα είχε μελετήσει αλχημεία εξαντλητικά και θεωρείτο μία από τις πιο σημαντικές γυναίκες, που είχαν ασχοληθεί με το θέμα. Είχε προσλάβει αρκετούς αλχημιστές και αλληλογραφούσε αλεπάλληλα με τον ανιψιό της Αύγουστο, δούκα του Παλατινάτου-Ζούλτσμπαχ. Εκτέλεσε πολυάριθμα πειράματα για τον Ροδόλφο Β΄ των Αψβούργων, βασιλιά της Γερμανίας στη διαμονή του στην Πράγα, ώσπου εκδιώχθηκε από την Αυλή. 

Απεβίωσε στο Έτινγκεν σε ηλικία 59 ετών και τάφηκε δίπλα στον σύζυγό της στην εκκλησία του Αγ. Μιχαήλ, στο κάστρο του Χάρμπουργκ. Το επιτύμβιο μνημείο τους έχει τη μορφή της κόμισσας σε μεγαλύτερο από το πραγματικό μέγεθος, στη μία πλευρά του άνδρα της· στην άλλη είναι η πρώτη του σύζυγος.

Βιογραφία
---------

Ήταν η δεύτερη κόρη του Βόλφγκανγκ, δούκα του Παλατινάτου-Τσβάιμπρυκεν και της Άννας, κόρης του Φιλίππου Α΄, λαντγράβου της Έσσης.

Οικογένεια
----------

Παντρεύτηκε το 1591 τον Γοδεφρείδο, κόμη του Έτινγκεν-Έτινγκεν και είχε τέκνο:

* Ιακωβίνα 1594, απεβ. νήπιο

Πηγές
-----

* Franz Joseph Mone: Anzeiger für Kunde der deutschen Vorzeit, Artistisch-literarische Anstalt des Germanischen Museums, 1863, S. 357

Αναφορές σε πηγές
-----------------


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 72586321
* GND: 133581128

 |

 |
Το **RealD 3D** είναι μια τεχνολογία ψηφιακής στερεοσκοπικής προβολής, που κατασκευάζεται και πωλείται από την RealD. Αυτή τη στιγμή είναι η περισσότερο ευρέως χρησιμοποιούμενη τεχνολογία για την παρακολούθηση ταινιών 3D στους κινηματογράφους. Σε όλο τον κόσμο, το RealD 3D έχει εγκατασταθεί σε περισσότερα από 26.500 σινεμά, από περίπου 1.200 εκθέτες σε 72 χώρες από τον Ιούνιο του 2015.

Τεχνολογία
----------

Η τεχνολογία κινηματογράφου RealD 3D είναι ένα πολωμένο σύστημα 3D που χρησιμοποιεί κυκλικά πολωμένο φως για την παραγωγή στερεοσκοπικής προβολής εικόνας. Το πλεονέκτημα της κυκλικής πόλωσης έναντι της γραμμικής πόλωσης είναι ότι οι θεατές μπορούν να γέρνουν το κεφάλι τους και να κοιτάζουν το σινεμά κανονικά, χωρίς να βλέπουν διπλές ή σκοτεινές εικόνες. Ωστόσο, όπως και με άλλα συστήματα, οποιαδήποτε σημαντική κλίση της κεφαλής θα οδηγήσει σε εσφαλμένη παράλλαξη και θα εμποδίσει τον εγκέφαλο να συγχωνεύσει σωστά τις στερεοσκοπικές εικόνες.

Ο υψηλής ανάλυσης, προτζέκτορας κινηματογράφου προβάλλει εναλλάξ τα καρέ του δεξιού και αριστερού ματιού, εναλλάσσοντας μεταξύ τους 144 φορές το δευτερόλεπτο. Ο προβολέας είναι είτε συσκευή DLP της Texas Instruments, είτε συσκευή LCOS (υγρός κρύσταλλος σε σιλικόνη) της Sony. Ένας ηλεκτρο-οπτικός διαμορφωτής υγρών κρυστάλλων push-pull που ονομάζεται ZScreen τοποθετείται ακριβώς μπροστά από τον φακό του προβολέα για να πολώνει εναλλάξ κάθε καρέ. Πολώνει κυκλικά τα πλαίσια δεξιόστροφα για το δεξί μάτι και αριστερόστροφα για το αριστερό μάτι. Το κοινό φοράει κυκλικά πολωμένα γυαλιά που έχουν αντίθετα πολωμένους φακούς που διασφαλίζουν ότι κάθε μάτι βλέπει μόνο το καθορισμένο πλαίσιο. Στο RealD Cinema, κάθε καρέ προβάλλεται τρεις φορές για να μειώσει το τρεμόπαιγμα, ένα σύστημα που ονομάζεται τριπλό φλας. Το αρχικό βίντεο παράγεται συνήθως με 24 καρέ ανά δευτερόλεπτο σε μάτι (συνολικά 48 καρέ/δευτερόλεπτο), που μπορεί να οδηγήσει σε ήπια θολώματα και κολλήματα στις οριζόντιες κινήσεις της κάμερας. Χρησιμοποιείται μια ασημένια οθόνη για τη διατήρηση της πόλωσης του φωτός κατά την ανάκλαση και για τη μείωση της απώλειας ανάκλασης για την αντιμετώπιση ορισμένων από τις σημαντικές απώλειες φωτός λόγω της απορρόφησης του φίλτρου πόλωσης. Το αποτέλεσμα είναι μια τρισδιάστατη εικόνα που φαίνεται να εκτείνεται πίσω και μπροστά από την ίδια την οθόνη.

Εξωτερικοί σύνδεσμοι
--------------------

* Επίσημος ιστότοπος
Το εθνώνυμο **Αφγανός** (περσικά: افغان, *Afġān*) έχει χρησιμοποιηθεί στο παρελθόν για να δηλώσει ένα μέλος των Παστούν, και η χρήση του συνεχίζει ακόμα σε μερικά μέρη στο Αφγανιστάν. Το όνομα Αφγανιστάν (افغانستان, Afġānistān, *Αφγανός* + *-σταν*) είναι μια παραλλαγή του εθνώνυμου, αρχικά στη χαλαρή σημασία "γη των Παστούν" και αναφερόταν στις φυλετικές περιοχές των Παστούν νότια των ορέων Χίντου Κους.

Τον 3ο αιώνα, οι Σασσανίδες ανέφεραν μια ανατολική φυλή που ονομαζόταν *Αμπγκάν*, που πιστοποιείται με την αραβική μορφή *Αφγάν* με το Χουντούντ αλ-Άλαμ τον 10ο αιώνα. Στον δέκατο ένατο αιώνα, ο όρος "Αφγανιστάν" χρησιμοποιήθηκε από διάφορους συγγραφείς ως συνώνυμο για το "Παστούν", αλλά αυτή η χρήση του όρου ως συνώνυμο του Παστούν πλέον σπανίζει.

Από το Αφγανικό Σύνταγμα του 1964, ο όρος "Αφγανός" αναφέρεται επίσημα σε κάθε πολίτη του κράτους του Αφγανιστάν, ανεξαρτήτως εθνότητας.

Παραπομπές
----------

1. ↑  *History Of The Mohamedan Power In India* Αρχειοθετήθηκε 2009-02-11 στο Wayback Machine. by Muhammad Qāsim Hindū Šāh Astarābādī Firištah, The Packard Humanities Institute Persian Texts in Translation.
2. 1 2  Maley, William (2009). *The Afghanistan Wars* (second έκδοση). Basingstoke, England: Palgrave Macmillan. σελ. 8. ISBN 978-0-230-21313-5.
3. ↑  .
4. ↑  .
5. ↑  «History of Afghanistan». Encyclopædia Britannica Online. Ανακτήθηκε στις 22 Νοεμβρίου 2010.
6. ↑  The Khalaj West of the Oxus Σφάλμα στο πρότυπο webarchive: Ελέγξτε την τιμή `|url=`. Empty.; excerpts from "The Turkish Dialect of the Khalaj", Bulletin of the School of Oriental Studies, University of London, Vol 10, No 2, pp 417-437 (retrieved 10 January 2007).
7. ↑  «Article 1». Constitution of Afghanistan. Αρχειοθετήθηκε από το πρωτότυπο στις 6 Αυγούστου 2000. Ανακτήθηκε στις 13 Ιουνίου 2012.
Η **Βαρβάρα της Έσσης**, γερμ.: Barbara von Hessen von Württemberg-Mömpelgard (8 Απριλίου 1536 - 8 Ιουνίου 1597) ήταν κόρη του λαντγκράβου της Έσσης και με τους γάμους της έγινε πρώτα κόμισσα της Βυρτεμβέργης-Μέμπελγκαρντ και μετά κόμισσα του Βάλντεκ.

Οικογένεια
----------

Γεννήθηκε στο Κάσσελ της Έσσης στις 8 Απριλίου 1536, ως η τρίτη κόρη του Φίλιππου Α΄ λαντγκράβου της Έσσης και της νόμιμης συζύγου του Χριστίνας των Βέττιν, κόρης του Γεωργίου δούκα της Σαξονίας. Είχε τέσσερις αδελφές και πέντε αδελφούς, συμπεριλαμβανομένου του Γεωργίου Α΄ λαντγκράβου της Έσσης-Ντάρμστατ. Ο πατέρας της ήταν κορυφαίος πρωτεργάτης της Προτεσταντικής Μεταρρύθμισης. Αφού αυτός νυμφεύτηκε τη μητέρα της, έκανε (μαργανατικό γάμο) και με τη Μαργαρίτα φον ντερ Ζάαλε, από την οποία απέκτησε άλλα εννέα παιδιά.

Ο γιος της Βαρβάρας, ο Φρειδερίκος Α΄ δούκας της Βυρτεμβέργης και η οικογένειά του.

Οικογένεια
----------

Στις 10 Σεπτεμβρίου 1555 στο Ράιχενβαϊερ, η Bαρβάρα παντρεύτηκε τον πρώτο της σύζυγο, τον Γεώργιο Α΄ κόμη της Βυρτεμβέργης-Mέμπελγκαρντ (γαλλ.: Μονμπελιάρ). Αυτή ήταν 19 ετών και αυτός 57. Έκαναν την κατοικία τους στο σατώ ντε Μονμπελιάρ στο πριγκιπάτο του Μέμπελγκαρντ, ενός αυστηρά Λουθηρανικού θύλακα στη Γαλλία.

Μαζί είχαν έναν γιο: 

* Φρειδερίκος Α΄ (19 Αυγούστου 1557, Mέμπλεγκαρντ - 29 Ιανουαρίου 1608, Στουτγκάρδη), δούκας της Βυρτεμβέργης.

Η Bαρβάρα χήρευσε στις 18 Ιουλίου 1558, μετά από λιγότερο από τρία χρόνια γάμου. Παντρεύτηκε τον δεύτερο σύζυγό της Δανιήλ κόμη του Βάλντεκ δέκα χρόνια αργότερα, στις 11 Νοεμβρίου 1568 στο Κάσσελ,  όταν ήταν 32 ετών.

Απεβίωσε στις 8 Ιουνίου 1597 στο κάστρο Βάλντεκ της Έσσης. Μεταξύ των πολυάριθμων απογόνων της είναι η σημερινές ισπανική και βρετανική βασιλικές οικογένειες.

Βιβλιογραφικές αναφορές
-----------------------

1. ↑  Darryl Roger Lundy: (Αγγλικά) *The Peerage*. p29890.htm#i298894. Ανακτήθηκε στις 9  Οκτωβρίου 2017.
2. 1 2  p29890.htm#i298894. Ανακτήθηκε στις 7  Αυγούστου 2020.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Ιουνίου 2011. Ανακτήθηκε στις 20 Μαΐου 2021.
4. ↑  thePeerage.com

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 90877637
* GND: 138604088

 |

 |
Δεξιοτίμονο Range Rover Autobiography, μοντέλο του 2016, στο Ηνωμένο Βασίλειο.
Το **Range Rover (L405)** είναι πολυτελές SUV πλήρους μεγέθους που κατασκευάστηκε από τη βρετανική αυτοκινητοβιομηχανία Land Rover, μεταξύ του 2012 και του 2021. Υπήρξε η τέταρτη γενιά της σειράς Range Rover.

Για πρώτη φορά παρουσιάστηκε στο Σαλόνι Αυτοκινήτου του Παρισιού το 2012. Οι πωλήσεις του Range Rover L405 ξεκίνησαν στα τέλη του 2012.

Κινητήρες
---------

Τα πρώτα μοντέλα περιλαμβάνουν μια επιλογή δύο κινητήρων βενζίνης (5.0 λίτρων 375 PS LR-V8 και 510PS LR-V8 Supercharged) και δύο κινητήρων ντίζελ (3.0 λίτρων 258PS TDV6 και 4.4 λίτρων 339PS SDV8), όλοι με 8-τάχυτο αυτόματο κιβώτιο 

Ειδικότερα στην Ιαπωνία κυκλοφόρησε για πρώτη φορά τον Ιανουάριο του 2013. Τα πρώτα μοντέλα περιελάμβαναν τα 5.0 V8 Vogue (375PS), 5.0 V8 Supercharged Vogue (510PS), Autobiography (510PS) και SV Autobiography Dynamic (550PS).

Αμάξωμα
-------

Το αυτοφερόμενο αμάξωμα (ενιαίο δομικό σύνολο) του L405 είναι εξ ολοκλήρου από αλουμίνιο, μία πρωτιά για όχημα SUV, με αποτέλεσμα σημαντική μείωση του βάρους κατά 420 κιλά ως προς την προηγούμενη γενιά.

Παραπομπές
----------

1. ↑  «The All-New Range Rover». Land Rover. 27 Σεπτεμβρίου 2012. Ανακτήθηκε στις 15 Αυγούστου 2012.
2. ↑  Stoy, Andrew (5 Σεπτεμβρίου 2012). «Revealed:2013 Land Rover Range Rover sheds weight with all-aluminum unibody». *Auto Week*. Ανακτήθηκε στις 28 Μαΐου 2017.

Εξωτερικοί σύνδεσμοι
--------------------

* 2021 Range Rover brochure
Ο ***Βιογραφικός Κατάλογος του Κογκρέσου των Ηνωμένων Πολιτειών*** (αγγλικά: Biographical Directory of the United States Congress‎) είναι ένα βιογραφικό λεξικό τόσο των εν ενεργεία όσο και των μελών που έχουν αποσυρθεί από το Κογκρέσο των Ηνωμένων Πολιτειών όπως επίσης και του προκατόχου σχήματος του Ηπειρωτικού Κονγκρέσου. Στο λεξικό αυτό επίσης περιλαμβάνονται τα μέλη του Κογκρέσου χωρις δικαίωμα ψήφου καθώς και Επίτροποι (Resident Commissioners) από τις Φιλιππίνες και το Πουέρτο Ρίκο .

Η ηλεκτρονική έκδοση του καταλόγου παρέχει την δυνατότητα εντοπισμού και ανάκτησης σε επιστολές, έγγραφα, επιστολές , καθώς και μια εκτεταμένη βιβλιογραφία έργων που έχουν δημοσιευτει και σχετίζονται με το μέλος.

Παραπομπές
----------

1. ↑  Online edition
Το ***Tomb Raider III: Adventures of Lara Croft*** είναι βιντεοπαιχνίδι δράσης περιπέτειας που αναπτύχθηκε από την Core Design και διανεμήθηκε από την Eidos Interactive. Κυκλοφόρησε για τις πλατφόρμες PlayStation και Microsoft Windows το 1998. Το *Tomb Raider III* είναι ο τρίτος τίτλος της σειράς βιντεοπαιχνιδιών *Tomb Raider* και συνέχεια του *Tomb Raider II*. Η ιστορία του παιχνιδιού ακολουθεί την αρχαιολόγο-εξερευνήτρια Lara Croft καθώς ξεκινάει μια αποστολή να ανακτήσει τέσσερα κομμάτια ενός μετεωρίτη που είναι διασκορπισμένα σε όλο τον κόσμο. Για να προχωρήσει μέσα από το παιχνίδι, ο παίκτης πρέπει να εξερευνήσει πέντε τοποθεσίες (Ινδία, Νότιο Ειρηνικό, Λονδίνο, Νεβάδα και Ανταρκτική) και να ολοκληρώσει μια σειρά επιπέδων που περιλαμβάνουν την επίλυση γρίφων, τη διέλευση από επικίνδυνες τοποθεσίες και την κατατρόπωση εχθρών.

Το Tomb Raider III είναι κατασκευασμένο σε μια αναβαθμισμένη έκδοση της μηχανής του *Tomb Raider* χρησιμοποιούμενης από τους προκατόχους του. Η μηχανή προσφέρει καλύτερη απόδοση ταχύτητας και νέα γραφικά χαρακτηριστικά όπως έγχρωμο φωτισμό και τριγωνικά πολύγωνα, επιτρέποντας στους προγραμματιστές να επιτύχουν μεγαλύτερη λεπτομέρεια και περιπλοκότερη γεωμετρία. Το παιχνίδι σχεδιάστηκε για να συμβαδίζει περισσότερο με τη δυνατότητα επίλυσης γρίφων εντός του παιχνιδιού του αρχικού *Tomb Raider* σε αντίθεση με το πιο πολεμικό στιλ του *Tomb Raider II*.

Το *Tomb Raider III* συνοδεύτηκε από μια εκτενή διαφημιστική καμπάνια και ήταν εμπορική επιτυχία, πουλώντας περίπου έξι εκατομμύρια αντίτυπα παγκοσμίως. Παρόλο που το παιχνίδι έλαβε γενικά ευνοϊκές αξιολογήσεις, δεν τα πήγε τόσο καλά όσο οι δύο προκάτοχοί του, με τους επικριτές να συμφωνούν γενικά ότι το παιχνίδι απέτυχε να αλλάξει τον ίδιο δοκιμασμένο τύπο. Κριτικοί επίσης επισήμαναν το δύσκολο και αδυσώπητο gameplay του παιχνιδιού. Η Eidos κυκλοφόρησε το 2000 ένα πακέτο επέκτασης, το *Tomb Raider III: The Lost Artefact*. Η επέκταση περιλαμβάνει έξι επίπεδα σε διάφορες ευρωπαϊκές τοποθεσίες. Το *Tomb Raider III* μεταφέρθηκε σε υπολογιστές Mac OS το 1999 και κυκλοφόρησε ως «PSOne Classic» στο PlayStation Network το 2011.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 294502109
* BNF: cb16601146v (data)

 |

 |
Το **"The Negative One"** είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον πέμπτο δίσκο τους, *.5: The Gray Chapter*, του 2014. Πρόκειται για το πρώτο τραγούδι τους συγκροτήματος, που κυκλοφόρησε μετά τον θάνατο του Πολ Γκρέι, καθώς επίσης και την αποχώρηση του Joey Jordison. Το κομμάτι ήταν επίσης το πρώτο single του δίσκου, κυκλοφορώντας μόνο σε ψηφιακή μορφή. Την ίδια χρονιά κυκλοφόρησε και video clip, για την προώθηση του.

Το single πέτυχε εισπρακτικά, καθώς έφτασε στο νούμερο 1 των βρετανικών *Rock and Metal*, ενώ στα αμερικανικά charts του *Billboard*, έφτασε στο νούμερο 21 του *Rock Songs* και στο νούμερο 33 του *Mainstream Rock*. Τo 2015, έλαβε και μία υποψηφιότητα στα βραβεία Grammy, στην κατηγορία *Best Metal Performance*.

Παραπομπές
----------

1. ↑  Daisy Wyatt (19 Μαρτίου 2014). «Slipknot unveil first new song in six years 'The Negative One' - News - Music». The Independent. Ανακτήθηκε στις 7 Αυγούστου 2014.
2. ↑  «The Devil In I». Ανακτήθηκε στις 27 Φεβρουαρίου 2015.
3. ↑  «Slipknot Mainstream Rock Songs Chart History». Αρχειοθετήθηκε από το πρωτότυπο στις 3 Μαΐου 2015. Ανακτήθηκε στις 15 Ιουνίου 2019.
4. ↑  «SLIPKNOT, ANTHRAX, MASTODON, MOTÖRHEAD Among GRAMMY AWARDS Nominees». MTV. 2014-12-05.. Ανακτήθηκε στις 2014-12-06.

Εξωτερικοί σύνδεσμοι
--------------------

* Video cliip στο YouTube
Το ***Tomb Raider*** είναι franchise το οποίο, εκτός από βιντεοπαιχνίδια, περιλαμβάνει κόμικς, ταινίες μικρού μήκους (κυρίως κινουμένων σχεδίων), νουβέλες και θεματικά πάρκα, τα οποία επικεντρώνονται γύρω από έναν εικονικό χαρακτήρα, που τον αναπαριστά μια βρετανίδα αρχαιολόγος, ονόματι Lara Croft. Τα πρώτα έξι παιχνίδια αναπτύχθηκαν αρχικά από την εταιρεία Core Design και τα επόμενα πέντε από την Crystal Dynamics σε συνεργασία με την Square Enix.

Το Tomb Raider αποτέλεσε το υπόβαθρο για την δημιουργία δύο μεγάλων κινηματογραφικών ταινιών με πρωταγωνίστρια την διάσημη ηθοποιό Αντζελίνα Τζολί στις οποίες υποδύεται την Lara Croft. Οι ταινίες προβλήθηκαν στις κινηματογραφικές αίθουσες με τα επίσημα ονόματα *Lara Croft: Tomb Raider* το 2001 και *Lara Croft Tomb Raider: The Cradle of Life* το 2003. Η πρώτη ταινία υπήρξε μια τεράστια εμπορική επιτυχία. Μέχρι και τον Ιούνιο του 2010 κρατούσε τον τίτλο της ταινίας που μπόρεσε με επιτυχία να προσαρμόσει έναν εικονικό χαρακτήρα σε κινηματογραφική ταινία με τις μεγαλύτερες εισπράξεις παγκοσμίως, τίτλος ο οποίος δόθηκε αργότερα στην κινηματογραφική μεταφορά του *Prince of Persia: The Sands of Time* στην ομώνυμη ταινία.

Γνωστή για την θηλυκότητά της, η πρωταγωνίστρια του παιχνιδιού αμέσως μετά την έκδοση του πρωτότυπου Tomb Raider το 1996 αποτέλεσε μια κερδοφόρα σειρά των συναφών μέσων μαζικής ενημέρωσης και η Lara μετατράπηκε σε έναν μεγάλο πρότυπο για τη βιομηχανία των βιντεοπαιχνιδιών. Η Lara Croft θεωρείται από πολλούς ως ένα σύμβολο του σεξ που τράβηξε γρήγορα την προσοχή της βιομηχανίας σε παγκόσμια κλίμακα. Αποτελεί την πιο αναγνωρίσιμη μορφή σε βιντεοπαιχνίδι και έχει στην κατοχή της έξι ρεκόρ στο βιβλίο Γκίνες.

Παραπομπές
----------

1. ↑  Η πρώτη εταιρεία που έλαβε μέρος στην προώθηση του Tomb Raider ήταν η Eidos Interactive η οποία αργότερα αντικαταστάθηκε από την Square Enix.
2. ↑  «Video Game Adaptation Movies at the Box Office - Box Office Mojo». *www.boxofficemojo.com* (στα Αγγλικά). Ανακτήθηκε στις 19 Φεβρουαρίου 2017.
3. ↑  «Prince Of Persia is biggest game movie ever» (στα αγγλικά). *GamesIndustry.biz*.. Ανακτήθηκε στις 2017-02-19.
4. ↑  «'Prince of Persia' surpasses 'Lara Croft'» (στα αγγλικά). *The Independent*. 2010-06-25.. Ανακτήθηκε στις 2017-02-19.
5. ↑  «Lara Croft picks up six Guinness world records» (στα αγγλικά). *Telegraph.co.uk*.. Ανακτήθηκε στις 2017-02-19.
6. ↑  Meltzer, Tom (2013-03-04). «Lara Croft: the reinvention of a sex symbol» (στα αγγλικά). *The Guardian*. ISSN 0261-3077.. Ανακτήθηκε στις 2017-02-19.
7. ↑  Pandya, Gitesh. «Weekend Box Office». *www.boxofficeguru.com*. Ανακτήθηκε στις 19 Φεβρουαρίου 2017.

Εξωτερικοί σύνδεσμοι
--------------------

* Επίσημη ιστοσελίδα
* Βιογραφία της Lara Croft στη Wikia
Το **Urban Dictionary** είναι διαδικτυακό λεξικό για κυρίως για αργκό λέξεις και φράσεις, το οποίο λειτουργεί υπό το σύνθημα "Define Your World." Ξεκίνησε το 1999 από τον Aaron Peckham. Αρχικά, προοριζόταν ως ένα λεξικό με αργκό λέξεις και φράσεις, που συνήθως δεν βρίσκονται σε τυπικά λεξικά, αλλά τώρα χρησιμοποιείται για τον ορισμό οποιασδήποτε λέξης, συμβάντος ή φράσης (συμπεριλαμβανομένου σεξουαλικού περιεχομένου). Οι λέξεις ή οι φράσεις στο Urban Dictionary μπορεί να έχουν πολλαπλούς ορισμούς, παραδείγματα χρήσης. Το 2014, το λεξικό είχε πάνω από επτά εκατομμύρια ορισμούς, ενώ το 2020 ξεπέρασε τους δώδεκα εκατομμύρια. Περίπου 2.000 νέες καταχωρήσεις προστίθενται καθημερινώς.

Παραπομπές
----------

1. ↑  «Define your world». Ανακτήθηκε στις 7 Απριλίου 2018.
2. ↑  «Rethinking the Dictionary». *urbandictionary.blog*. Ανακτήθηκε στις 12 Σεπτεμβρίου 2020.
Ο **Άγιος Εύγραφος** είναι μάρτυρας των πρώτων χριστιανικών αιώνων που τιμάται από την ορθόδοξη και την καθολική Εκκλησία. Ήταν συνεργάτης του Αγίου Μηνά και μαρτύρησε μαζί του, όπως και με τον Άγιο Ερμογένη, στην Αλεξάνδρεια το έτος 312. Εκεί είχε συνοδεύσει τον αυτοκράτορα Μαξιμιανό ως γραμματέας, όπου αποφάσισε να γίνει χριστιανός όταν είδε το μαρτύριο των Αγίων Μηνά και Ερμογένη. Η μνήμη τους εορτάζεται στις 10 Δεκεμβρίου. Από την εποχή του αυτοκράτορα Αρκαδίου (395-408) είχε αναπτυχθεί μια λατρεία των τριών αγίων στην Αίγυπτο. Τότε άρχισε να κτίζεται κοντά στην Αλεξάνδρεια ένα μοναστηριακό συγκρότημα προς τιμήν των τριών αγίων, γνωστό σήμερα ως Αμπού Μένα.[1][2][3][4]

Εξωτερικοί σύνδεσμοι
--------------------

* Οι άγιοι Μάρτυρες Μηνάς ο Καλλικέλαδος, Ερμογένης και Εύγραφος, βυζαντινή εικόνα με τους Αγίους Μηνά, Ερμογένη και Εύγραφο.

Παραπομπές
----------

1. ↑  Christopher Walter, "The Warrior Saints in Byzantine Art and Tradition", Routledge, 5 Δεκ 2016, σελ. 97
2. ↑  Μηνᾶς, Ἑρμογένης, Εὔγραφος, Ελληνική Ορθόδοξη Αρχιεπισκοπή Αμερικής, Greek Orthodox Archidiocese of America
3. ↑  St. Mennas, Catholic Online
4. ↑  Saint Augustine's Abbey, Aeterna Press, 2015. Λήμμα SS Mennas, Hermogenes &c.
Το ***Tomb Raider*** είναι βιντεοπαιχνίδι δράσης περιπέτειας που αναπτύχθηκε και κυκλοφόρησε το 1996 από την Eidos Interactive για τα PlayStation, Sega Saturn και MS-DOS. Πρόκειται για το πρώτο κεφάλαιο της σειράς βιντεοπαιχνιδιών *Tomb Raider*. Μέσα από το παιχνίδι, έγινε γνωστή η Βρετανίδα χαρακτήρας Lara Croft.

Τρόπος παιχνιδιού
-----------------

Σημαντικό στοιχείο του παιχνιδιού είναι η αλληλεπίδρασή του παίκτη με το περιβάλλον και η ανάμειξη στοιχείων δράσης και εξερεύνησης.

Πλοκή
-----

Η περιπέτεια της Lara Croft ξεκινάει όταν προσλαμβάνεται από μία πλούσια επιχειρηματία, την Jacqueline Natla, για να ανακτήσει ένα κομμάτι ενός τεχνουργήματος που ονομάζεται Scion, από τη χαμένη πόλη της Βιλκαμπάμπα. Η Lara, όμως, προδίδεται από την εργοδότρια της, και αρχίζει την αναζήτηση δύο άλλων κομματιών του Scion, ώστε να το εμποδίσει από το να πέσει στα χέρια της Natla.

Κυκλοφορία
----------

Το *Tomb Raider* σημείωσε μεγάλη εμπορική επιτυχία, καθώς πούλησε περισσότερα από 7 εκατομμύρια αντίτυπα σε όλο τον κόσμο. Το παιχνίδι θεωρείται ότι άσκησε μεγάλη επιρροή στη βιομηχανία των παιχνιδιών, καθώς αποτέλεσε πρότυπο για πολλά τρισδιάστατα παιχνίδια δράσης περιπέτειας που ακολούθησαν.

Υποδοχή
-------

Παραπομπές
----------

1. ↑  (Αγγλικά) *redump.org*.
2. ↑  «History of Tomb Raider: Blowing the dust off 17 years of Lara Croft» (στα αγγλικά). *Digital Trends*. 2013-03-09.. Ανακτήθηκε στις 2017-07-04.
3. ↑  «Tomb Raider Review for PS1». 1UP.com. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 19 Απριλίου 2012.
4. ↑  «Computer and Video Games - Issue 181 (1996-12)(EMAP Images)(GB)». *Archive.org*. Ανακτήθηκε στις 11 Μαρτίου 2016.
5. ↑  «トゥームレイダース まとめ [PS] / ファミ通.com». *Famitsu.com*. 22 Φεβρουαρίου 2014. Ανακτήθηκε στις 11 Μαρτίου 2016.
6. ↑  «Tomb Raider Review». *Web.archive.org*. 20 Οκτωβρίου 2000. Αρχειοθετήθηκε από το πρωτότυπο στις 20 Οκτωβρίου 2000. Ανακτήθηκε στις 11 Μαρτίου 2016.
7. ↑  *GamesMaster*, issue 49, pages 34-37
8. ↑  «Tomb Raider Saturn Review». GameSpot UK. [*νεκρός σύνδεσμος*]
9. ↑  «Tomb Raider im Gamezone-Test». *Gamezone.de*. 26 Απριλίου 2001. Ανακτήθηκε στις 11 Μαρτίου 2016.
10. ↑  «Tomb Raider Review». IGN. Αρχειοθετήθηκε από το πρωτότυπο στις 12 Νοεμβρίου 2011. Ανακτήθηκε στις 4 Ιουλίου 2017.
11. ↑  Official UK PlayStation magazine review

Εξωτερικοί σύνδεσμοι
--------------------

* Επίσημη ιστοσελίδα
* Tomb Raider (1996) από την MobyGames
Συντεταγμένες: 40°21′36″N 21°11′16″E﻿ / ﻿40.36000°N 21.18778°E﻿ / 40.36000; 21.18778

Ο **Άγιος Ηλίας** είναι χωριό και έδρα ομώνυμης τοπικής κοινότητας, της δημοτικής ενότητας και δήμου Άργους Ορεστικού, της περιφερειακής ενότητας (τέως νομού) Καστοριάς, στην περιφέρεια Δυτικής Μακεδονίας, σύμφωνα με το πρόγραμμα *Καλλικράτης*.  Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία και νομό Καστοριάς, στο γεωγραφικό διαμέρισμα Μακεδονίας. 

* Μέχρι το 1927, ο οικισμός ονομαζόταν *Λιμπίστοβο* (*Λιμπίσοβο*) και, μέχρι το 1949, *Αϊλιάς* (*Αηλιάς*).

Γεωγραφία
---------

Ο Άγιος Ηλίας είναι ορεινός οικισμός στο νότιο τμήμα του νομού Καστοριάς, πολύ κοντά στα όρια με τον νομό Κοζάνης. Ανήκει στα επονομαζόμενα «Ζαστανοχώρια» («Καστανοχώρια») που είναι σκαρφαλωμένα στις ανατολικές απολήξεις του Βοΐου, σε μέσο σταθμικό υψόμετρο 1.000. Απέχει 37 χλμ. περίπου Ν.ΝΔ της Καστοριάς. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 4,671 χμ² (2011).

Πληθυσμός
---------

Μόνιμος | Έτος | Πληθυσμός |
| --- | --- |
| 1991 | 28 |
| 2001 | 23 |
| 2011 | 8 |

Πραγματικός (de facto)  | Έτος | Πληθυσμός |
| --- | --- |
| 1961 | 90 |
| 1971 | 56 |
| 1981 | 121 |
| 1991 | 88 |
| 2001 | 42 |
| 2011 | 8 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1918 ως *Λιμπίστοβο*και ορίστηκε έδρα της ομώνυμης κοινότητας του νομού Κοζάνης. Το 1927 μετονομάστηκε σε *Αϊλιάς* (*Αηλιάς*) και το 1949 σε *Άγιος Ηλίας*. Το 1974 αποσπάστηκε από τον νομό Κοζάνης και υπήχθη στον νομό Καστοριάς, Με το ΦΕΚ 244Α - 04/12/1997 αποσπάστηκε από την κοινότητα Αγίου Ηλία και προσαρτήθηκε στον δήμο Ορεστίδος, ο οποίος το 2013 μετονομάστηκε σε δήμο ¨Αργους Ορεστικού.

Ιστορικά στοιχεία
-----------------

Στον Άγιο Ηλία (Λιμπίστοβο), τον Δεκέμβριο του 1904, λίγο μετά τον θάνατο του Παύλου Μελά, στρατιωτικό σώμα υπό τον καπετάν Νίκο Βάρδα, εξόντωσε τον Κονσταντόφ, αρχηγό σώματος Κομιτατζήδων που λυμαίνονταν την περιοχή των Καστανοχωρίων.

Αξιοθέατα
---------

* Η εκκλησία Εισοδίων της Θεοτόκου, στο κέντρο του οικισμού
* Η εκκλησία του Προφήτη Ηλία, στο νοτιοδυτικό τμήμα του οικισμού
* Νότια του οικισμού βρίσκεται η μεταβυζαντινή Μονή Αγίου Αθανασίου Ζηγκοβίστης.

Παραπομπές
----------

1. 1 2 3
2. 1 2 3
3. 1 2 3 4  ΠΛ 1:180
4. 1 2 3  ΠΛΜ 1:455
5. ↑  Εκδόσεις «Ελλάδα»
6. ↑  Δομή 1:226
7. ↑
8. ↑
9. ↑
10. ↑
11. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* eetaa.gr

Εξωτερικοί σύνδεσμοι
--------------------

* 

Δήμος Άργους Ορεστικού
Το ***Tomb Raider II*** είναι βιντεοπαιχνίδι δράσης περιπέτειας, μέρος της σειράς *Tomb Raider* και η συνέχεια του βιντεοπαιχνιδιού Tomb Raider του 1996. Αναπτύχθηκε από την Core Design και διανεμήθηκε από την Eidos Interactive, το παιχνίδι κυκλοφόρησε για τα Microsoft Windows και το PlayStation το 1997. Μεταφέρθηκε στο Mac OS το 1998, και το 1999 κυκλοφόρησε το πακέτο επέκτασης *Tomb Raider II: Golden Mask* από την Eidos για το PC. Το πακέτο επέκτασης περιλαμβάνει τέσσερα επίπεδα μπόνους.

Το παιχνίδι πούλησε πάνω από 8 εκατομμύρια αντίτυπα παγκοσμίως από το 2003, καθιστώντας το ένα από τα κορυφαία παιχνίδια σε πωλήσεις που κυκλοφόρησαν μέχρι εκείνη την στιγμή και το δεύτερο με τις μεγαλύτερες πωλήσεις της σειράς. Το παιχνίδι είναι επίσης ο δεύτερος συνολικά κορυφαίος σε πωλήσεις τίτλος του PlayStation στο Ηνωμένο Βασίλειο.

Παραπομπές
----------

1. ↑  «All Time Top 20 Best Selling Games». 21 Μαΐου 2003. Αρχειοθετήθηκε από το πρωτότυπο στις 21 Φεβρουαρίου 2006. Ανακτήθηκε στις 1 Δεκεμβρίου 2006.
2. ↑  «2005 UK Sales Review». Eurogamer.net. Ανακτήθηκε στις 15 Αυγούστου 2018.
Η Βάση ΜακΜέρντο από λόφο παρατήρησης
Η **Βάση ΜακΜέρντο**(ή **Σταθμός ΜακΜέρντο**) είναι ένα Ανταρκτικό ερευνητικό κέντρο των Ηνωμένων Πολιτειών στην νοτιότερη άκρη της Νήσου Ρος, η οποία ανήκει στην ισχυριζόμενη Νεοζηλανδική Εξάρτηση του Ρος, στην όχθη της Βάσης του Μακμέρντο στην Ανταρκτική. Λειτουργεί από τις Η.Π.Α. μέσω του Ανταρκτικού προγράμματος των Ηνωμένων Πολιτειών, ως κλάδος του Εθνικού Ιδρύματος Επιστημών. Η Βάση αυτή είναι η μεγαλύτερη κοινότητα στην Ανταρκτική, με δυνατότητα υποστήριξης έως και 1.258 κατοίκους, και χρησιμεύει ως μία από τις τρεις επιστημονικές εγκαταστάσεις των Ηνωμένων Πολιτειών στην Ανταρκτική. Όλο το φορτίο και το προσωπικό που πηγαίνουν ή προέρχονται από τη Βάση του Αμούνδσεν-Σκοτ στον Νότιο Πόλο πρώτα περνούν μέσα από το Μακμέρντο.

Σημειώσεις
----------

1. ↑  4.0 Antarctica – Past and Present
Η **Βάσια Τζανακάρη** (Σέρρες, 1980) είναι Ελληνίδα συγγραφέας. Κατάγεται από τις Σέρρες.

Πληροφορίες
-----------

Γεννήθηκε και μεγάλωσε στις Σέρρες. Είναι κόρη του Βασίλη Τζανακάρη, αξιόλογου Σερραίου ιστορικού, δημοσιογράφου, συγγραφέα και εκδότη. Σπούδασε αγγλική φιλολογία στο Αριστοτέλειο Πανεπιστήμιο και ολοκλήρωσε μεταπτυχιακές σπουδές Μετάφρασης-Μεταφρασεολογίας στο Εθνικό και Καποδιστριακό Πανεπιστήμιο. Έχει συγγράψει 5 συνολικά βιβλία, εκ των οποίων το πρώτο της, οι «*Έντεκα μικροί Φόνοι*», κυκλοφόρησε το 2008 από τις εκδόσεις Μεταίχμιο και ήταν υποψήφιο για το βραβείο πρωτοεμφανιζόμενου συγγραφέα του περιοδικού «*Διαβάζω*». Επιπλέον, έχει διατελέσει αρχισυντάκτρια του μουσικού περιοδικού «*Ποπ+Ροκ*», έχει εργαστεί ως δημοσιογράφος και έχει μεταφράσει λογοτεχνικά έργα της αγγλικής στην ελληνική. Το 2020 κέρδισε το βραβείο μετάφρασης ξένου λογοτεχνικού έργου στα ελληνικά της Εταιρείας Ελλήνων Μεταφραστών Λογοτεχνίας, για τη μετάφραση του βιβλίου «*Ένα δικό της δωμάτιο*» της Βιρτζίνια Γουλφ, ενώ την ίδια χρονιά κυκλοφόρησε από τις εκδόσεις Μεταίχμιο το τελευταίο της μυθιστόρημα με τίτλο «*Αδελφικό*», υποψήφιο για το βραβείο μυθιστορήματος του ηλεκτρονικού περιοδικού «*Αναγνώστης*».

Παραπομπές
----------

1. ↑  Ανακτήθηκε στις 24  Ιουνίου 2019.
2. ↑  «Βραβείο μετάφρασης στη Βάσια Τζανακάρη». *Ανεξάρτητος-νέα του ν. Σερρών*. 13 Φεβρουαρίου 2020. Ανακτήθηκε στις 11 Ιουνίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 103570958
* **ΕΒΕ**: 272968
* **BiblioNet**: **75361**
* LCCN: no2009199499
* ISNI: 0000 0000 7348 2347
* GND: 1017472149

 |

 |
Ο **Βάσα Μίγιτς** (γεννημένος στις 11 Απριλίου 1973) είναι Σέρβος παλαίμαχος διεθνής πετοσφαιριστής. Έχει ύψος 1,86 μέτρα και αγωνιζόταν στη θέση του λίμπερο.

Καριέρα
-------

Ο Βάσα Μίγιτς έκανε τα πρώτα του επαγγελματικά βήματα στο χώρο του βόλεϊ από ομάδες της χώρας του. Το πρώτο του επαγγελματικό συμβόλαιο το υπέγραψε με τη Βοϊβοντίνα Νόβι Σαντ. Στην ομάδα της Σερβίας παρέμεινε μέχρι το 2005 κατακτώντας μάλιστα 10 Πρωταθλήματα Σερβίας (1992, 1993, 1994, 1995, 1996, 1997, 1998, 1999, 2000, 2004), 7 Κύπελλα Σερβίας (1993, 1995, 1996, 1997, 1999, 2004, 2005) και ένα Τσάμπιονς Λιγκ (1996). 

Μοναδική εξαίρεση σ' αυτήν την πολυετή συνεχόμενη παρουσία του Μίγιτς στη Βοϊβοντίνα ήταν ένα σύντομο πέρασμά από τον Ολυμπιακό Πειραιώς. Με την ελληνική ομάδα, ο Μίγιτς δεν κατάφερε να κατακτήσει κάποιο τίτλο.

Το 2005 ταξίδεψε στη Γαλλία για λογαριασμό της Τουρ, ενώ ένα χρόνο αργότερα μεταπήδησε στη ρωσική Ίσκρα Οντιντσόβο.

Το 2007 αποφάσισε να αποσυρθει από την ενεργό δράση και να βάλει τέλος στην καριέρα του ως πετοσφαιριστής. Ωστόσο, αποφάσισε να συνεχίσει να ασχολείται με το άθλημα, αλλά από ένα διαφορετικό πόστο, και συγκεκριμένα αυτό του τεχνικού διευθυντή. 

Σήμερα, ο Βάσα Μίγιτς εργάζεται ως τεχνικός διευθυντής στην ομάδα πετοσφαίρισης της Βοϊβοντίνα.

Διεθνείς συμμετοχές
-------------------

Ο Βάσα Μίγιτς έχει πραγματοποιήσει αρκετές συμμετοχές με την εθνική ομάδα πετοσφαίρισης της Γιουγκοσλαβίας.

Εκτός των άλλων, έχει συμμετάσχει στους Ολυμπιακούς Αγώνες του 2000 και στο Ευρωπαϊκό Πρωτάθλημα του 2001.

Τίτλοι
------

* 10 Πρωταθλήματα Σερβίας: 1992, 1993, 1994, 1995, 1996, 1997, 1998, 1999, 2000, 2004
* 7 Κύπελλα Σερβίας: 1993, 1995, 1996, 1997, 1999, 2004, 2005
* 1 Τσάμπιονς Λιγκ: 1996

Πηγές
-----

* «Goran Vujević Biography and Olympic Results | Olympics at Sports-Reference.com». *web.archive.org*. 3 Οκτωβρίου 2009. Ανακτήθηκε στις 13 Μαΐου 2023.
Το ***Spyro the Dragon*** είναι βιντεοπαιχνίδι πλατφόρμας του 1998 που αναπτύχθηκε από την Insomniac Games για το PlayStation. Πρωταγωνιστεί ο Spyro, ένας μικρός μωβ δράκος. Είναι το πρώτο παιχνίδι της σειράς *Spyro the Dragon* καθώς και το πρώτο παιχνίδι *Spyro*. Στις 29, Οκτωβρίου του 2007 το παιχνίδι έγινε διαθέσιμο για PlayStation 3, PSP και PlayStation Vita από το PlayStation Store.

Gameplay
--------

Στο *Spyro the Dragon* ο παίκτης χειρίζεται τον Spyro καθώς ταξιδεύει σε διάφορους κόσμους, προκειμένου να διασώσει τους άλλους δράκους, να ανακτήσει τον κλεμμένο θησαυρό, και να νικήσει τον κακό Gnasty Gnorc. Ο Spyro έχει δυο κύριες επιθέσεις: την ανάσα φωτιάς και τα κέρατά του. Οι επιθέσεις αυτές χρησιμεύουν στην καταπολέμηση των εχθρών καθώς και για ανοίξουν κάποια κιβώτια. Τα κέρατα είναι χρήσιμα στην καταπολέμηση μικρόσωμων εχθρών αλλά όχι για μεγαλόσωμους. Αντίθετα η φωτιά είναι ιδανική για την καταπολέμηση μεγαλόσωμων εχθρών. Ο Spyro επίσης μπορεί να γλιστρήσει στον αέρα για να φτάσει νέες περιοχές, και σε κάποια επίπεδα ο Spyro μπορεί να πετάξει ελεύθερα. Την υγεία του Spyro αντιπροσωπεύει το χρώμα του συντρόφου του, του Sparx αν ο Spyro δεχτεί κάποιο χτύπημα ο Sparx θα χάσει το χρώμα του και θα εξαφανιστεί αφήνοντας τον Spyro ευάλωτο. Όμως ο Spyro μπορεί να πάρει πίσω την υγεία του σκοτώνοντας μικρά ζώα. Ο θησαυρός μπορεί να βρεθεί σε κιβώτια και σε μπαούλα που μερικά θέλουν ειδικές τεχνικές για να ανοίξουν επίσης κάθε εχθρός έχει πάνω του θησαυρό και όποτε ο Spyro σκοτώνει έναν εχθρό παίρνει τον θησαυρό. Επίσης υπάρχουν και τα αυγά δράκου που είναι στην κατοχή ταχύτατων μπλε κλεφτών που ο Spyro πρέπει να κυνηγήσει και να πάρει τα αυγά. Για να τερματίσει το παιχνίδι ο παίκτης πρέπει να ταξιδέψει στον τελευταίο κόσμο και να νικήσει τον Gnasty Gnorc.

Πλοκή
-----

Ένας νεαρός δράκος ο Spyro έχει βάλει σκοπό να ελευθερώσει τους δράκους φίλους του που έπεσαν θύματα του Gnasty Gnorc και τους έχει μεταμορφώσει σε κρυστάλλους. Είναι στο χέρι του Spyro να ανακτήσει τον θησαυρό από τους Gnorcs, και στη συνέχεια να αντιμετωπίσει τον Gnasty Gnorc.

Ηθοποιοί και χαρακτήρες
-----------------------

* Carlos Alazraqui στο ρόλο του *Spyro*
* Michael Gough στο ρόλο του *Gnasty Gnorc*

Υποδοχή
-------

Το παιχνίδι γνώρισε θετικές κριτικές από τους κριτικούς, οι οποίοι επαίνεσαν τα γραφικά του παιχνιδιού και την υψηλή αξία που έχει η επανάληψη του παιχνιδιού. Το GameSpot έδωσε στο παιχνίδι ένα 8.3, και είπε ότι έχει πολύ καλά γραφικά για την εποχή του και ότι είναι ένα από τα πρώτα καλά 3D παιχνίδια για το PlayStation. Το IGN του έδωσε ένα 9/10 και είπε ότι το παιχνίδι χρησιμοποιεί το υλικό του PlayStation προς το μέγιστο, και δεν υπάρχει κάποια πολύγονη δυσλειτουργία. Επίσης, ανέφερε ότι το μόνο πρόβλημα είναι η κάμερα που δεν ακολουθεί τον χαρακτήρα σωστά.

Παραπομπές
----------

1. ↑  (Αγγλικά) *redump.org*.

Εξωτερικοί σύνδεσμοι
--------------------

* Το *Spyro the Dragon* στην IMDb
* Το *Spyro the Dragon* στη Wikia
* Το *Spyro the Dragon* στο IGN